

**Cegléd Város Önkormányzata**

**Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-408

|  |  |
| --- | --- |
| Iktatószám: C/37125/2024.  Előterjesztő: Dr. Csáky András polgármester  Szakmai előterjesztő: Sziládi Róbert ifjúsági referens  Ügyintéző: Baumanné Méder Melinda vezető-főtanácsos | **Tárgy**: Ifjúsági Cselekvési Terv 2025. elfogadása  **Melléklet:**   1. Cselekvési Terv 2025 – a határozati javaslat melléklete 2. Cselekvési Terv 2025 költségvetési tervezete 3. Eredményekről beszámoló Cselekvési Terv 2023-2024 |

**ELŐTERJESZTÉS**

**Cegléd Város Önkormányzata Képviselő-testületének**

**2024. szeptember 19-ei nyilvános ülésére**

**Tisztelt Képviselő-testület!**

**Emlékeztetőül:** Cegléd Város Önkormányzatának Képviselő-testülete 139/2022. (IV. 21.) Ök. határozatával pontosítások után elfogadta a Ceglédi Ifjúsági Stratégia és Cselekvési Terv 2022-2027 című dokumentumot.

A Képviselő-testülete 343/2023. (XI. 16.) Ök. határozatával elfogadta az „Ifjúsági Stratégia 2023-2024” Cselekvési Tervét, gondoskodott a Cselekvési Terv megvalósításának 2024. évi költségvetési támogatásáról 5.000.000,- Ft, azaz ötmillió forint összeghatárig.

A leköszönő ifjúsági referens elkészítette az Ifjúsági Cselekvési Terv 2023-2024. szakmai beszámolóját, amelyben olvashatóak a megvalósult programokkal kapcsolatos eredmények. Sziládi Róbert benyújtotta továbbá az Ifjúsági Stratégia 2025 Cselekvési Tervét, és az ahhoz tartozó költségvetés tervezetet. **A Cselekvési Terv a 2025. évre vonatkozó konkrét fejlesztési irányait határozza meg, amely mintegy éves munkatervként funkcionál és az ifjúsági referens felelősségi körébe tartozik, amelyet a mindenkori év októberéig leadásra kerül az önkormányzat vonatkozó bizottsága felé.**

Az előterjesztést a **Humán** **Bizottság** **véleményezi**. A Bizottság véleménye a Képviselő-testület ülésén, helyben osztott jegyzőkönyvi kivonat formájában kerül ismertetésre.

A Képviselő-testület, valamint a HB ülésére – a Ceglédi Ifjúsági Önkormányzat 206/2020. (X. 22.) Ök. határozattal elismert Szervezeti és Működési Szabályzata szerinti együttműködés értelmében – tanácskozási joggal meghívást kapnak a CIÖK Elnökség tisztségviselői: az ifjúsági elnök és az ifjúsági koordinátor.

*A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel* ***nyilvános*** *ülés keretében, az 50. § rendelkezései alapján - figyelemmel a KT. SzMSz 44. §-ában foglalt rendelkezésekre -* ***egyszerű*** *szavazati arányt igényel.*

Cegléd, 2024. szeptember 4.

Dr. Csáky András

polgármester

Láttam:

Hegedűs Ágota

alpolgármester

**Határozati Javaslat**

**Cegléd Város Önkormányzatának Képviselő-testülete –**

**1.)** Tudomásul veszi, és együttműködési szándékkal elfogadja az Ifjúsági Stratégia 2023-2024 évi beszámolóját. mely dokumentum jelen határozat elválaszthatatlan melléklete.

**2.)** Tudomásul veszi, és együttműködési szándékkal elfogadja az Ifjúsági Stratégia 2025. évi Cselekvési Tervét, mely dokumentum jelen határozat elválaszthatatlan melléklete.

**3.)** Gondoskodik a Cselekvési Terv megvalósításához Cegléd Város Önkormányzata részéről biztosítható feltételekről.

**4.)** Felkéri a Polgármestert az 2. pontban hivatkozott dokumentum önkormányzati honlapon való közzétételére.

**5.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1-14. Cegléd városban működő oktatási intézmények

15. CIÖK

16. CVÖ Ifjúsági Koordinátor

17. Szervezési Iroda helyben

Az előterjesztést láttam:

Dr. Diósgyőri Gitta

címzetes főjegyző