

**Cegléd Város Önkormányzata**

**Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-408

|  |  |
| --- | --- |
| Iktatószám: C/……../2024.  Előterjesztő: dr. Csáky András polgármester  Szakmai előterjesztő: Jáger Mária vezető-főtanácsos | **Tárgy**: az 5/2024. (II. 1.) önkormányzati rendelet módosítása |

**ELŐTERJESZTÉS**

**Cegléd Város Önkormányzata Képviselő-testületének**

**2024. szeptember 19-ei nyilvános ülésére**

**Tisztelt Képviselő-testület!**

A Képviselő-testületa 150/2023. (IV. 20.) Ök. határozata és a 243/2023. (VI. 22.) Ök. határozat alapján létrejött Együttműködési Megállapodás alapján Óbudai Egyetem (1034 Budapest, Bécsi út 96/b.) Keleti Károly Gazdálkodási Kara 2024-ben levelező tagozaton két alapképzést indít az Gazdálkodás és Menedzsment, illetve Kereskedelem és Marketing Szakon.

A felvételi eljárás lezajlott, és rövidesen aktuálissá válik *az Óbudai Egyetem ceglédi képzőhelyen működő szakokra beiratkozott ceglédi hallgatóinak támogatásáról szóló 5/2024. (II. 1.) önkormányzati rendelet* (a továbbiakban: Ör.)8. §-ában rögzített önkormányzati tandíjtámogatások megállapítása.

A hallgatói kérelmek benyújtására azonban teljesíthetetlen határidő - „a ceglédi képzőhelyhez fűződően létrejött jogviszonyt követő 8 napon belül” - került előírásra, a pótfelvételi eljárásra és az eltérő időpontokban megvalósuló beiratkozásokra nem voltunk figyelemmel.

Jelen előterjesztés célja az Ör. idézett határidejének 30 napra történő megállapítása különös tekintettel arra, hogy az elbírálásra – adatellenőrzésekre – a 14. § november 15-ei határidőt állapít meg.

*A jogalkotásról szóló 2010. évi CXXX. törvény* (a továbbiakban: Jat.) 17. §-ában előírt előzetes hatásvizsgálat értelmében:

1. A rendelet
   * társadalmi hatása: ösztönzőleg hat az Óbudai Egyetem ceglédi képzőhelyére tervezett felsőoktatási alapképzési szakok elindulására és fennmaradására;
   * gazdasági hatása: önként vállalt önkormányzati feladat, saját bevételből finanszírozható a tandíj támogatás és a tanulmányi ösztöndíj egyaránt. 2024-ben a tandíj támogatás aktuális;
   * költségvetési hatása: 2024-ben ez a kiadási tétel a 417/2023. (XII. 14.) Ök. határozat értelmében 9.000,- e Ft összeggel kerül a költségvetésbe;
2. Környezeti, egészségi következményei nem értékelhetőek.
3. Adminisztratív terhek: meg kell szervezni az önkormányzati hivatalban az ügyintézés személyzeti és ügyviteli feltételeit, de a november 15-ig rendelkezésre álló időszakban ez megoldható;
4. A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.
5. A rendeletalkotás szükségességét indokolja a 150/2023. (IV. 20.), a 243/2023. (VI. 22.) és a 417/2023. (XII. 14.) Ök. határozat, valamint az Óbudai Egyetemmel 2023. július 11-én megkötött Együttműködési Megállapodás.

A módosítással érintett Ör. a Nemzeti Jogszabályban érhető el: <https://or.njt.hu/eli/731234/r/2024/5>

Az előterjesztést **a Humán Bizottság, valamint a Jogi, Ügyrendi és Közbiztonsági Bizottság** véleményezi. A bizottságok véleménye a Képviselő-testület ülésén helyben osztott jegyzőkönyvi kivonatban kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített** szavazati arányt igényel.

Cegléd, 2024. szeptember 10.

Dr. Csáky András

polgármester

Láttam:

Hegedűs Ágota

alpolgármester

---------

**Cegléd Város Önkormányzata Képviselő-testületének**

.../2024. (….) önkormányzati rendelete

**az Óbudai Egyetem ceglédi képzőhelyen működő szakokra beiratkozott**

**ceglédi hallgatóinak támogatásáról szóló**

**5/2024. (II. 22.) önkormányzati rendelet módosításáról**

Cegléd Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a következőket rendeli el:

1. §

Az Óbudai Egyetem ceglédi képzőhelyen működő szakokra beiratkozott ceglédi hallgatóinak támogatásáról szóló 5/2024. (II. 22.) önkormányzati rendelet 8. § (2) bekezdése helyébe a következő rendelkezés lép:

„(2) A kérelem az Óbudai Egyetemmel a ceglédi képzőhelyhez fűződő aktív hallgatói jogviszony létrejöttét követő harminc napon belül, az 1. évfolyam 1. félévi tandíj esedékessége ismeretében nyújtható be.”

2. §

Ez a rendelet 2024. szeptember 27-én lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

-----------

Az előterjesztést láttam:

Dr. Diósgyőri Gitta

címzetes főjegyző