|  |  |
| --- | --- |
| Ügyiratszám: C/8502-……/2024.  Előterjesztő: Kónya Ágnes elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin gazdasági ügyintéző | **Tárgy:** A2024. I. fordulós Humán Pályázati Keretből támogatott pályázatok megvalósítási határidejének meghosszabbítása **Melléklet**: 3 db kérelem |
|  |

**ELŐTERJESZTÉS**

Cegléd Város Önkormányzata Képviselő-testületének Humán Bizottsága

2024. szeptember 17-i ülésére

**Tisztelt Bizottság!**

Cegléd Város Önkormányzat Képviselő-testületének Humán Bizottsága a 79/2024. (V.14.) HB határozattal bírálta el a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet (továbbiakban: rendelet) alapján alapított Humán Pályázati Keret 2024. I. fordulós pályázati felhívásra érkezett pályázatokat. A pályázati felhívás szerint pályázni a 2024. január 1. és 2024. augusztus 31. között megvalósuló célokra lehetett.

Azon támogatottak, akik a fenti időszakban nem tudták megvalósítani a pályázati célokat kérelemmel fordultak a Humán Bizottsághoz. Az alábbi pályázók nyújtottak be kérelmet:

* A Humán Bizottság 200.000 forinttal támogatta **Banai Szilárd 2700 Cegléd, Dózsa Gy. u. 4.** sz. alatti lakosa *„"Rekviem a Dobmúzemért" emlékkoncert megrendezése a Banai Tehetségműhely fiataljainak, valamint helybéli ütőhangszeres muzsikusok közreműködésével”* tárgyú pályázatát. A pályázó halasztási kérelmet nyújtott be a Bizottsághoz, mert a nyári szabadságolások miatt az emlékkoncertet nem tudta megvalósítani, ezért kéri a pályázat megvalósítási határidejének meghosszabbítását **2024. november 30-ig.**
* A **Ceglédi Ashihara Karate Sportegyesület** (székhelye: 2700 Cegléd, Külső Kátai út 96.) 250.000 Ft támogatást kapott a 2024. I. fordulós Humán Keretből a „*II. Ceglédi Ronin Kupa Nyílt Meghívásos Ashihara Karate Verseny 2024.06.01-jén az Ungvári Miklós Judo Centrumban*” tárgyú pályázatára. A pályázati cél megvalósítása – a táborok, nyaralások és egyéb helyzetek miatt - elmaradt, ezért kéri, hogy a Humán Bizottság engedélyezze a pályázati cél megvalósítási határidejének meghosszabbítását **2024. december 31-ig.**
* Az **Alapítvány a Ceglédi Városi Könyvtárért** (székhelye: 2700 Cegléd, Szabadság tér 5/a.) „*A Ceglédi Városi Könyvtár 100 éves évfordulójához kapcsolódó ünnepi fotóalbum kiadatása. Az albumban fényképek és rövid leírások mutatják be az intézmény elmúlt száz esztendejének mérföldköveit, jelentős eseményeit, érdekes pillanatait*” tárgyú pályázatát a Humán Bizottság 400.000 Ft-al támogatta. Az egyesület elnöke, dr. Juhász István kérelmezte, hogy pályázatuk megvalósítási határidejét, tekintettel arra, hogy a 100 éves évfordulóhoz kapcsolódó események 2024. novemberében lesznek, a Humán Bizottság **2024. november 30-ig** hosszabbítsa meg.

A rendelet 17. §-a szerint: ***„A Támogatott indokolt kérelmére a Keretet kezelő bizottság egy alkalommal minősített szavazati arányú döntésével módosíthatja a támogatási cél megvalósításának tervezett határidejét.”***

Javasolom a fenti rendeletre hivatkozással, a kérelmeknek helyt adni.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletének 17. §-a alapján **minősített többségű** szavazati arányt igényel.

Cegléd, 2024. szeptember 9.

Kónya Ágnes sk.

elnök

**I. Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 32/2014. (XII.23.) önkormányzati rendelet 4. melléklet4.3.1.5. alpontjában átruházott hatáskörében eljárva –

1. Hozzájárul Banai Szilárd 2700 Cegléd, Dózsa Gy. u. 4. sz. alatti lakos a *„"Rekviem a Dobmúzemért" emlékkoncert megrendezése a Banai Tehetségműhely fiataljainak, valamint helybéli ütőhangszeres muzsikusok közreműködésével”* tárgyú pályázata megvalósítási határidejének 2024. november 30-ra történő módosításához.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár

**II. Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 32/2014. (XII.23.) önkormányzati rendelet 4. melléklet 4.3.1.5. alpontjában átruházott hatáskörében eljárva

1. Hozzájárul a Ceglédi Ashihara Karate Sportegyesület (székhelye: 2700 Cegléd, Külső Kátai út 96.) a *„II. Ceglédi Ronin Kupa Nyílt Meghívásos Ashihara Karate Verseny 2024.06.01-jén az Ungvári Miklós Judo Centrumban”* tárgyú pályázata megvalósítási határidejének 2024. december 31-re történő módosításához.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár

**III. Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 32/2014. (XII.23.) önkormányzati rendelet 4. melléklet 4.3.1.5. alpontjában átruházott hatáskörében eljárva

1. Hozzájárul az Alapítvány a Ceglédi Városi Könyvtárért (székhelye: 2700 Cegléd, Szabadság tér 5/a.) „*A Ceglédi Városi Könyvtár 100 éves évfordulójához kapcsolódó ünnepi fotóalbum kiadatása. Az albumban fényképek és rövid leírások mutatják be az intézmény elmúlt száz esztendejének mérföldköveit, jelentős eseményeit, érdekes pillanatait*” tárgyú pályázata megvalósítási határidejének 2024. november 30-ra történő módosításához.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1) Ügyintéző (Ceglédi KÖH Beruházási és Közbiztonsági Iroda) és általa

2) Pályázatot benyújtó

3) Irattár

Az előterjesztést láttam:

Dr. Diósgyőri Gitta

címzetes főjegyző





